ദസറ ആഘോഷിക്കാന് മാതാപിതാക്കളുടെ അടുത്ത് പോകാന് ഭര്ത്താവ് അനുവദിച്ചില്ല യുവതി തൂങ്ങിമരിച്ചു ഹൈദരാബാദ് : ദസറ ആഘോഷിക്കാന് മാതാപിതാക്കളുടെ അടുത്ത പോകാന് ഭര്ത്താവ് അനുവദിക്കാതിരുന്നതിനെ തുടര്ന്ന് യുവതി ആത്മഹത്യ ചെയ്തു. ഹൈദരാബാദിലെ ജീഡിമേറ്റ്ലയിലാണ് സംഭവം. ഇരുപത്തിയാറ് വയസുകാരി വല്ലേപു ഹേമലതയാണ് ആത്മഹത്യ ചെയ്തത്. 2014 ല് നരേഷുമായി വിവാഹം കഴിഞ്ഞ ഇവര്ക്ക് നാല് വയസായ ഒരു മകളുണ്ട്. എന്നാല് നരേഷ് വളരെ കാലമായി ഹേമലതയെ ഉപദ്രവിച്ചിരുന്നു എന്ന് ഹേമലതയുടെ മാതാപിതാക്കള് പറഞ്ഞു. ചൊവ്വാഴ്ച ഹേമലതയുടെ സഹോദരി ദസറ ആഘോഷിക്കാന് അവളെ വീട്ടിലേക്ക് വിളിച്ചു. എന്നാല് താനും നരേഷുമായി ചില പ്രശ്നങ്ങള് ഉള്ളതിനാല് വരാന് സാധിക്കില്ല എന്ന് ഹേമലത പറഞ്ഞു. തുടര്ന്ന് ഏതാനും മണിക്കൂറുകള്ക്ക് ശേഷം ഹേമലത തൂങ്ങി മരിക്കുകയായിരുന്നു. വീട്ടില് വെച്ച് ഹേമലത ആത്മഹത്യക്ക് ശ്രമിച്ചെന്നും ചികിത്സക്കായി ആശുപത്രിയിലേക്ക് മാറ്റിയെന്നും നരേഷാണ് ഹേമലതയുടെ വീട്ടില് അറിയിക്കുന്നത്. ബന്ധുക്കള് ആശുപത്രിയില് എത്തിയപ്പോള് ഹേമലത മരിച്ചതായി ഡോക്ടര്മാര് അറിയിച്ചു. ഹേമലതയുടെ അമ്മയുടെ പരാതിയുടെ അടിസ്ഥാനത്തില് നരേഷിനെതിരെ കേസെടുത്തു. Tags